
de Risel Zhao Qing 


Estante kvindek-jarulo de nia lingvo, mi 
ankoraŭ memoras, ke mi la unuan fojon aŭdis 
pri Esperanto en la jaro 1938, kiam mi ĵus 
eniris en elementan mezlernejon. Tiam mi 
pruntis verkon de k-do Hujucz Impresoj pri 
Moskvo, en kiu li rakontis kiel li, revenante al 
la patrujo tra la ĉefurbo de Sovetio, pere de 
helpo de la tieaj esperantistoj, akiris la vizon 
por restadi kaj vizitadi dum 7 tagoj, kio unue 
certigis al mi la efikadon de Esperanto. Poste, 
en 1943, kiam mi jam eniris la superan 
mezlernejon, mi eklegis la libron Gvidlibro 
por Lerni Fremdajn Lingvojn de k-do Chen 
Yuan eldonitan en Guilin, en kiu la aŭtoro 
pritraktis la lern-metodon de diversaj lingvoj 
kaj i.a. precipe akcentis tiajn trajtojn de 
Esperanto kiaj simpla fonetike, konciza kaj 
logika gramatike, esprimriĉa kaj facile 
lernebla, kio do instigis mian scivolemon kaj 
lern-volemon. Sekve mi tuj aĉetis lernolibrojn 
eldonitajn de Koresponda Esperanta Lernejo 
en Chongqing: Milittempa Lernolibro de 
Esperanto,de Zhong Xianmin, Gramatiko de 
Esperanto de Venlo Feng, Klasifikita Vortaro 
de Esperanto de Jak kaj komencis memlernadi 
kaj lernigi al aliaj samlernantoj. 

La 


agresantoj 


sekvantan jaron, kiam japanaj 


invadis nian provincon, la 
loĝantaro de Guilin komencis evakuadon, mi 
kaj miaj familianoj fuĝis al urbo Yishan. Tuj 
antaŭ la fuĝado mi neatendite trovis kaj aĉetis 
valorajn esperantajn librojn ekz. Paroladojn 
de Zamenhof, 


esperantajn kurslibrojn 


de Mi lrita 


verkitajn de Akita Uzuyaku kaj Osaka Kenzi, 
Modernan Vortaron Esperantan-Japanan de 
Ishiguro. Poste ni daŭrigis la fuĝadon al nia 
hejmloko Daxin, piedirante dum du semajnoj. 
Ĉiun tagon mi distris min per parkera recitado 
de esperantaj versaĵoj ekz. la kanto Pri la 
Patrolando el kolekto de esperantaj kantoj 
kompilita de k-do Eltunko. Kiam mi kantetis 
mallaŭte: “Vasta estas land” gepatra nia, ĝi plej 
riĉa estas sur la ter”, en la mondo mankas 


” 


land” nia, kie regus tia homliber”...”, multe 
impresis min la admirinda esprimiveco kaŭzita 
de la fleksebleco de la vortordo, kio instigis 
min al mia aŭdaca esperantigo de kantoj dum 
pli posta tempo. Ĉiun vesperon dum ripozo mi 
ekzercigis min per tagnotado esperantlingva. 
Atinginte la cellokon, dumtage, kiam mi 
atendis relernigi en apuda lernejo, mi pasigis 
la tempon per legado de libro kunportita 
Internacia Korespondado (kompilita de Zhou 
Zhuangping kaj Zheng Zhuyi), kaj tiam ŝajnis 
al mi, ke mi spertis la ĝojon kiam mi mem 
ricevis la leteron. Kaj ĝuste pro tia sento ĉe mi 
ankaŭ naskiĝis la vojo praktiki mem 


korespondi estonte. 


En 1947, 
mi eniris en 
Guangxian 
Universitaton 
por studi 


elektran 





teknikon, kaj 
dume lernigis Esp-on al samklasanoj, kiuj 
poste forlasis la studon pro manko de libera 
tempo, tamen mi mem neniam ĉesigis mian 


memlernadon de nia lingvo. 

Du jarojn poste, Gujlin liberiĝis. La heroa 
Ĉina Popola Liberiga Armeo sendis al ni ne 
nur lumon kaj feliĉon sed ankaŭ la emociigan 
Marŝon de PLA, kiu subite ĉie disaŭdebliĝis, 
kio do ekinstigis ĉe mi la volemon ĝin 
enkonduki al diverslandaj batalantoj, tial mi 
komencis ĝian esperantigon. Tamen la liberiga 
milito ankoraŭ ne finiĝis tiam, sekve oni do 
trovis diversajn tekstojn, variantajn ĉefe ĉe la 
lasta verso. Tial la traduko estis prokrastita por 
preskaŭ 40 jaroj. 

En 1950, la Esp-Movado revigliĝis en 
Ŝanghajo, kaj eldoniĝis monata gazeto Popola 
Mondo, sur kiu aperies rubriko de traduka 
konkurso, enl kiu iam mi ankaŭ partoprenis 
kelkfoje sub la plumnomo Risel. En marto 
fondiĝis en Pekino ĈEL (Ĉina Esperanto Ligo) 
kaj en majo eldoniĝis ankaŭ la revuo EPĈ (El 
Popola Ĉinio) kaj de tiam mi fariĝis ties 
konstanta leganto dum la daŭro de 50 jaroj. 

Mi diplomiĝis el la Universitato en 1951 
kaj iris al laborposteno en Wuhan. Pli poste mi 
vizitis s-anon Zhuang Dong, iaman gvidanton 
de Esp-Movado en Yan'an. Ni interparolis 
esp-lingve por duonhoro, dum kiu li kuraĝigis 
min por plua ellernado de nia lingvo por servi 
pli bone al la socialisma afero. (daŭrigota) 

S-ano Risel Zhao Qing estas 75-jara esperantisto. 
Vere kuraĝiga al ni junaj esp-komencantoj estas lia 
rakonto pri lia esperanta vojo plena je penaj klopodoj. 
Ni publikigas lian artikolon por inspiri pli multajn 
junajn adeptojn al altigo de ties esp-nivelo spite al 
diversaj malfaciloj. 

Redakcio 

OOGGOGOGGOGOGGOGOGOGOGGOGOOGO 


EL (LAŬZI) 


; ĈAPITRO 41 


(El la vidpunkto pri 
kontraŭdiroj Laŭzi 
citas kelkajn antikvajn 


popoldirojn por atesti, 





ke liaj ideoj pri retiriĝo, 


malforteco kaj nekonkurado plene 
konformas al la principo de la Taŭo, kiu 
estas en “senagado”.) 
Aŭdante pri la Taŭo, la supera klerulo 
diligente praktikas ĝin. 

Aŭdante pri la Taŭo, la meza klerulo duone 
kredas ĝin. 
Aŭdante pri la Taŭo, la malsupera klerulo 
ridegas pri ĝi. 
Se tiu ĉi ne ridegus, tio ja estus kontraŭ la 
Taŭo! 
Tial malnova proverbo diras: 
“La Taŭo, kiu estas brila, ŝajnas esti malhela; 
La Taŭo, kiu antaŭeniras, ŝajnas retroiri; 
La Taŭo, kiu estas ebena, ŝajnas esti 
malebena; 
La supera Virto ŝajnas esti valo humila; 
La plej granda honoro ŝajnas esti malhonoro; 
La plej granda Virto ŝajnas esti nesufiĉa; 
La vigla Virto ŝajnas esti inerta; 
La simpla pureco ŝajnas esti ŝanĝiĝema; 
La plej granda kvadrato havas nenian 
angulon'; 
La plej valora vazo ĉiam estas laste finfarita“; 
La plej granda muziko havas apenaŭan 
sonon”; 
La plej granda bildo estas senforma”.” 
La Taŭo estas kaŝita kaj sennoma, 
Sed estas nur la Taŭo, kiu iniciatas ĉiujn 
estaĵojn kaj kondukas ilin al kompletiĝo. 

! Per tiu ĉi paradokso Laŭzi aludas la senlimecon 
de la universo, t.e. de la Taŭo. 

? Tiu ĉi frazo nun povas metafore signifi ankaŭ, 
ke la grandaj talentoj maturiĝas malrapiide. 

? Per tiu ĉi aludas la 


neaŭdeblecon de la Taŭo. (Vd. ĉap. 14) 


paradokso Laŭzi 


“ Per tiu ĉi paradokso Laŭzi aludas la nevideblan 
ĥaosan staton de la Taŭo antaŭ la apero de ĉiuj estaĵoj. 


(Vd. ĉap. 14) 


ĈAPITRO 42 


(La unua parto de tiu ĉi ĉapitro diras, ke 
la Taŭo estas la ĝenerala fonto de ĉiuj 


estaĵoj, kaj la dua parto diras, ke resti 


malforta kaj retiriĝi estas unu el la plej 

gravaj principoj en la traktado de aferoj, 

principo, kiun Laŭzi opinias konforma al 

la taŭo.) 

La Taŭo naskas la Unuon (ion unuecan), 

La Unuo naskas la Duon (du kontraŭajn 
aspektojn), 

La Duo naskas la Trion (alion), 

La Trio produktas miriadojn da estaĵoj. 

La miriadoj da estaĵoj entenas en si la jin-on 
kaj la jang-on kiel du kontraŭajn fortojn', 

Kiuj estas unuecigitaj en harmonion per 
nevidebla spiro”. 

Oni timas esti “orfo”, “soleculo” aŭ 
“senindulo”, 

Kaj tamen la reĝoj kaj la dukoj volonte nomas 
sin mem tiaj. 

Tial ĉiuj aferoj povas pligrandiĝi, se oni 
intence ilin reduktas, 

Kaj ili povas reduktiĝi, se oni intence ilin 
pligrandigas. 

Tion, kion oni instruas unu al alia, ankaŭ mi 
instruas: 

“La violentulo certe mortos violentan 
morton,” 

Mi faros tiun ĉi fakton la bazo de mia 
instruado. 

! En la ĉina filozofio la jin-o prezentas la 
duonon de la dueco en la universo. La ĵin-o estas la 
femala forto, asociita kun la ĉielo, la mallumo, la 
virina sekso, la negativeco ktp. La jin-o estas 
kompletigita de la jang-o, la maskla forto, asociita kun 
la tero, la suno, la lumo, la vira sekso, la pozitiveco 
ktp. Ĉi tie per la jin-o kaj jang-o estas simbolata la 
fakto, ke ĉiu estaĵo estas miksaĵo el jin-o kaj jang-o, 
t.e. el mallumo kaj lumo, malforteco kaj forteco, akvo 
kaj fajro, malvarmo kaj varmo ktp. En la ĉiutaga 
vivo la jin-o estas priskribita kutime kiel virineca, 
fleksebla, cedema, flua, kvieta, mola, malforta ktp., 
dum la jamg-o kiel vireca, rigida, malcedema, 
decidema, malkvieta, malmola, forta ktp. 

Estas tre malfacile trovi Esperantan 


ekvivalenton por la ĉina filozofia termino gi. (Gi 
povas signifi “materion”, 


“energion”, “spiron” kaj 


“vitalan spiron”. En malsamaj kuntekstoj de ĉina 


filozofio ĝi estas malsame interpretita Ĉi tie ni 
tradukas ĝin per “spiro”, kvankam ĝi ne estas plene 


kontentiga. 
elĉinigis Wang Congfang 
I 


999999999999999 


Radiaj de Bal liao 


Malpleno 


gpg9999 


malpleno estas malriĉeco 

malpleno estas libereco 

en la okuloj de marmora la statuo 
triumfo estas ja malpleno 

alsvarmas nigraj birdoj el la horizonto 
montrante la makulojn antaŭmortajn de 
morgaŭo 

malpleno estas senespero 

ĉe l' taso-fundo de amiko 

malplen” perfido estas 

sur fot” de amatino 

enu” malpleno estas 

en la letero longe-atendita 

malpleno estas tempo 

aret' da misaŭguraj muŝoj flugas 

sur la plafonon de la hospitalo 
malpleno estas historio 

Nur genealogi” la daŭrigota 


kaj la pasinta gajnos konfirmigon 


elĉinigss Wang Lan 





Senpenta Homo 


tabuaj floroj, herboj 
la greno historia estas 


sub la ĉielo konk-kolora 


paperaj papilioj sonĝas 

pri l' famili de ŝtonoj 

en brusto mia la ŝakpeco ruĝainstigas 
min antaŭen 

mi estas ombr” de reĝo 

aŭ peono, mi vualas 

de vento kaj nubaro trans la bordo 

la emocion 

la ratoj de la kvindeka generacio 


la longan vipon svingas 


elĉinigis Liu Pei 





Nokta Reveno 


spertinte la alarm-muzikon de aeratako 
la veston mi pendigas sur la breton 
forprenas l' okulparon hundan 

uzita por eskapi 

kaj falsajn dentojn, tiuj lastaj vortoj 

la malnaivan poŝhorloĝon fermas 

la koro garde-protektata 

en akvon falas hor-post-hore 

verŝajne en mia sonĝ' torpedoj 


eksplodus 


aŭdiĝas mia timo 


elĉinigis Wei Lai 





Pri Tradicio 
sovaĝa kapro staras sur la klifo 
l' arkponto ekde ĝia konstruiĝo 
kaduka jam fariĝis 
en jaroj kiam la histrikoj multis 
jen kiu povis vidi klare l' horizonton 
tagnokte, ventosonoriloj 


samkiel tatuitaj viroj 

malĝojaj, povis ne aŭskulti !' voĉon de 
prapatroj 

silente longaj noktoj fandas sin en 
ŝtonoj 

deziro movi ŝtonojn venas 

al montoj, kiuj ondas en lern-libroj 
historiaj 





elĉinigis Shi Ying 
Vapapa papa aa papa a aaa 
eĈinaj Fabloje 


Imitado al Belulino 

Xi Shi, fama antikva belulino, havis 
doloron en sia brusto. Kiam ŝi eliris, ŝi ĉiam 
portis la mienon kun kuntiriĝaj brovoj. 
Malbela junulino, kiu loĝis proksime, vidis ŝin 
kaj pensis, ke ŝia mieno aspektas tre bela. 
Kiam la malbelulino revenis hejmen, ŝi ankaŭ 
metis sian manon sur la bruston kaj kuntiris 
siajn brovojn. 

Kiam riĉa viro, ŝia najbaro, vidis ŝin, li 
firme malfermis sian pordon kaj ne eliris. 
Kiam malriĉa viro vidis ŝin, li forhastis kun 
siaj edzino kaj infanoj. 

Ŝi nur sciis, ke la brovo-kuntiriĝa mieno 
estas bela. sed ŝi ne povis trovi la kialon de ŝia 
beleco. 

elĉinigis Lao San 

